છેલ્લા છ મહિનાથી ક્રૂડ ઓઇલમાં તેજી શરૂ થઈ ત્યાં સુધી પ્રતિ બેરલનો સરેરાશ ભાવ 50 ડોલરની આસપાસ રહ્યો હતો. આ તબક્કે પણ સત્તારૂઢ મોદી સરકારની શાન ઠેકાણે ન આવી. ખુદ વડાપ્રધાન નરેન્દ્ર મોદી જ જાહેરસભાઓમાં પોતાની જાતને સદનસીબ ગણાવતા હતા. તેમને એવું કહેતાં પણ સાંભળ્યા છે કે મોદી નસીબદાર છે કે તમારા ખિસ્સામાં પૈસા બચે છે? હવે જો ખુદ વડાપ્રધાન આવું બોલે તો પછી સરકારના મંત્રીઓ કઈ રીતે ઝાલ્યા રહે. તેમની નિવેદનબાજી તેનાથી પણ બેફામ હતી.